**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2022-09-26 Nr. T-11

Posėdžio data – 2022 m. rugsėjo 15 d.

Posėdžio pradžia – 9.00 val.

Posėdžio pirmininkai: Savivaldybės meras – V. Grubliauskas, Savivaldybės mero pavaduotojas – A. Barbšys.

Posėdžio sekretorius – M. Vitkus, Savivaldybės tarybos ir mero sekretorius.

Klaipėdiečių tribūnoje pasisako – M. Daukšys.

Klaipėdos miesto savivaldybės tarybą (toliau – Taryba) sudaro 31 Tarybos narys. Posėdyje dalyvauja 28 Tarybos nariai, nedalyvauja: S. Budinas, A. Cesiulis, V. Raugelė. Posėdyje dalyvaujančių Tarybos narių ir svečių sąrašai pridedami (1-2 priedai).

SVARSTYTA. Darbotvarkės tvirtinimas.

V. Grubliauskas praneša, kad sudarytoje darbotvarkėje yra 27 klausimai:

1. Dėl Klaipėdos miesto savivaldybės 2021 metų konsoliduotųjų biudžeto vykdymo ataskaitų ir finansinių ataskaitų rinkinių patvirtinimo. Pranešėja K. Petraitienė.

2. Dėl Klaipėdos miesto savivaldybės tarybos 2022 m. vasario 17 d. sprendimo Nr. T2-32 „Dėl Klaipėdos miesto savivaldybės 2022 metų biudžeto patvirtinimo“ pakeitimo. Pranešėja K. Petraitienė.

3. Dėl atleidimo nuo nekilnojamojo turto mokesčio mokėjimo. Pranešėja K. Petraitienė.

4. Dėl pritarimo Klaipėdos miesto savivaldybės 2021–2030 metų strateginio plėtros plano įgyvendinimo 2021 metais ataskaitai. Pranešėja S. Kačerauskaitė.

5. Dėl Klaipėdos miesto savivaldybės tarybos 2003 m. liepos 24 d. sprendimo Nr. 1-243 „Dėl Klaipėdos miesto savivaldybės strateginio planavimo tvarkos patvirtinimo“ pakeitimo. Pranešėja S. Kačerauskaitė.

6. Dėl Klaipėdos miesto savivaldybės tarybos 2016 m. birželio 23 d. sprendimo Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“ pakeitimo. Pranešėja J. Simonavičiūtė.

7. Dėl valstybinės žemės sklypo Priešpilio g. 2, Klaipėdoje, dalies perdavimo neatlygintinai naudotis. Pranešėja R. Gružienė.

8. Dėl architektūrinių konkursų organizavimo. Pranešėjas M. Mockus.

9. Dėl Klaipėdos miesto savivaldybės tarybos 2022 m. vasario 17 d. sprendimo Nr. T2-21 „Dėl priešmokyklinio ugdymo grupių skaičiaus ir priešmokyklinio ugdymo organizavimo modelių savivaldybės švietimo įstaigose 2022–2023 mokslo metams nustatymo“ pakeitimo. Pranešėja V. Bubliauskienė.

10. Dėl Klaipėdos miesto savivaldybės tarybos 2022 m. vasario 17 d. sprendimo Nr. T2-24 „Dėl klasių ir mokinių skaičiaus Klaipėdos miesto savivaldybės bendrojo ugdymo mokyklose   
2022–2023 mokslo metams nustatymo“ pakeitimo. Pranešėja V. Bubliauskienė.

11. Dėl Klaipėdos miesto savivaldybės tarybos 2017 m. liepos 27 d. sprendimo Nr. T2-194 „Dėl atlyginimo už teikiamą pailgintos dienos grupės paslaugą savivaldybės bendrojo ugdymo mokyklose dydžio nustatymo“ pakeitimo. Pranešėja V. Bubliauskienė.

12. Dėl Klaipėdos miesto savivaldybės tarybos 2022 m. kovo 10 d. sprendimo Nr. T2-42 „Dėl užsieniečių, pasitraukusių iš Ukrainos dėl Rusijos Federacijos karinių veiksmų Ukrainoje, vaikų priėmimo į Klaipėdos miesto savivaldybės švietimo įstaigas“ pakeitimo. Pranešėja V. Bubliauskienė.

13. Dėl Lietuvos Respublikos 2022 metų valstybės biudžeto lėšų, skirtų Klaipėdos miesto savivaldybės bendrojo ugdymo mokyklų tinklo stiprinimo iniciatyvoms skatinti, paskirstymo tvarkos aprašo patvirtinimo. Pranešėja J. Ceplienė.

14. Dėl biudžetinės įstaigos Klaipėdos miesto sporto bazių valdymo centro teikiamų atlygintinų sporto aikštynų priežiūros paslaugų kainų nustatymo. Pranešėja R. Rumšienė.

15. Dėl Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių vertinimo kriterijų ir prašymų nagrinėjimo tvarkos aprašo patvirtinimo. Pranešėja J. Uptienė.

16. Dėl Klaipėdos miesto savivaldybės tarybos 2020 m. rugsėjo 24 d. sprendimo Nr. T2-226 „Dėl Dalyvavimo tarptautiniuose ir nacionaliniuose jaunimo renginiuose rėmimo tvarkos aprašo patvirtinimo“ pakeitimo. Pranešėja A. Valadkienė.

17. Dėl Klaipėdos miesto savivaldybės tarybos 2020 m. sausio 30 d. sprendimo Nr. T2-24 „Dėl Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimo“ pakeitimo. Pranešėja A. Valadkienė.

18. Dėl vidutinės kuro įsigijimo kainos patvirtinimo. Pranešėja A. Liesytė.

19. Dėl savivaldybės būsto nuomos sąlygų pakeitimo. Pranešėja L. Murauskienė.

20. Dėl turto perėmimo Klaipėdos miesto savivaldybės nuosavybėn. Pranešėjas E. Simokaitis.

21. Dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise. Pranešėjas E. Simokaitis.

22. Dėl sutikimo priimti dovanojamą viešosios įstaigos Neptūno krepšinio klubo dalininkų kapitalo dalį savivaldybės nuosavybėn. Pranešėjas E. Simokaitis.

Dėl sutikimo priimti dovanojamą viešosios įstaigos Neptūno krepšinio klubo dalininkų kapitalo dalį savivaldybės nuosavybėn. Pranešėjas E. Simokaitis.

23. Dėl sutikimo perduoti savivaldybės turtą valstybės nuosavybėn. Pranešėjas E. Simokaitis.

24. Dėl savivaldybės būsto ir pagalbinio ūkio paskirties ūkinio pastato dalies pardavimo. Pranešėjas E. Simokaitis.

25. Dėl turto perdavimo pagal turto patikėjimo sutartį. Pranešėjas E. Simokaitis.

26. Dėl Klaipėdos miesto savivaldybės tarybos 2020 m. balandžio 9 d. sprendimo Nr. T2-54 „Dėl Klaipėdos miesto savivaldybės materialiojo turto nuomos tvarkos aprašo patvirtinimo“ pakeitimo. Pranešėjas E. Simokaitis.

27. Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms. Pranešėjas E. Simokaitis.

V. Grubliauskas praneša, kad Savivaldybės administracija atsiima 7 darbotvarkės klausimą „Dėl valstybinės žemės sklypo Priešpilio g. 2, Klaipėdoje, dalies perdavimo neatlygintinai naudotis“, todėl jis išbraukiamas iš darbotvarkės.

V. Grubliauskas informuoja, kad Tarybai apsispręsti dėl įtraukimo į posėdžio darbotvarkę yra teikiamas sprendimo projektas – Dėl Klaipėdos miesto savivaldybės tarybos   
2019 m. gegužės 30 d. sprendimo Nr. T2-142 „Dėl Klaipėdos miesto savivaldybės tarybos veiklos reglamento komisijos sudarymo“ pakeitimo.

N. Puteikienė siūlo iš darbotvarkės išbraukti 8 klausimą „Dėl architektūrinių konkursų organizavimo“.

A. Velykienė siūlo 23-27 darbotvarkės klausimus svarstyti prieš klausimą „Dėl sutikimo priimti dovanojamą viešosios įstaigos Neptūno krepšinio klubo dalininkų kapitalo dalį savivaldybės nuosavybėn“.

V. Grubliausko siūlymu, bendru sutarimu, pritarta papildomo klausimo „Dėl Klaipėdos miesto savivaldybės tarybos 2019 m. gegužės 30 d. sprendimo Nr. T2-142 „Dėl Klaipėdos miesto savivaldybės tarybos veiklos reglamento komisijos sudarymo“ pakeitimo“ įtraukimui į darbotvarkę.

V. Grubliauskas siūlo apsispręsti dėl N. Puteikienės siūlymo išbraukti 8 darbotvarkės klausimą. Balsavimu (už – 3, prieš – 16, susilaiko – 7) nepritarta siūlymui.

V. Grubliausko siūlymu, balsavimu (už – 22, prieš – 3, susilaiko – 1), nuspręsta 22 darbotvarkės klausimą „Dėl sutikimo priimti dovanojamą viešosios įstaigos Neptūno krepšinio klubo dalininkų kapitalo dalį savivaldybės nuosavybėn“ svarstyti paskutiniu klausimu.

V. Grubliauskas siūlo apsispręsti dėl darbotvarkės patvirtinimo. Balsavimu (už – 25, prieš – 0, susilaiko – 1) patvirtinta darbotvarkė su pakeitimu.

PATVIRTINTA DARBOTVARKĖ:

1. Dėl Klaipėdos miesto savivaldybės 2021 metų konsoliduotųjų biudžeto vykdymo ataskaitų ir finansinių ataskaitų rinkinių patvirtinimo. Pranešėja K. Petraitienė.

2. Dėl Klaipėdos miesto savivaldybės tarybos 2022 m. vasario 17 d. sprendimo Nr. T2-32 „Dėl Klaipėdos miesto savivaldybės 2022 metų biudžeto patvirtinimo“ pakeitimo. Pranešėja K. Petraitienė.

3. Dėl atleidimo nuo nekilnojamojo turto mokesčio mokėjimo. Pranešėja K. Petraitienė.

4. Dėl pritarimo Klaipėdos miesto savivaldybės 2021–2030 metų strateginio plėtros plano įgyvendinimo 2021 metais ataskaitai. Pranešėjas G. Neniškis.

5. Dėl Klaipėdos miesto savivaldybės tarybos 2003 m. liepos 24 d. sprendimo Nr. 1-243 „Dėl Klaipėdos miesto savivaldybės strateginio planavimo tvarkos patvirtinimo“ pakeitimo. Pranešėjas G. Neniškis.

6. Dėl Klaipėdos miesto savivaldybės tarybos 2016 m. birželio 23 d. sprendimo Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“ pakeitimo. Pranešėja J. Simonavičiūtė.

7. Dėl architektūrinių konkursų organizavimo. Pranešėjas M. Mockus.

8. Dėl Klaipėdos miesto savivaldybės tarybos 2022 m. vasario 17 d. sprendimo Nr. T2-21 „Dėl priešmokyklinio ugdymo grupių skaičiaus ir priešmokyklinio ugdymo organizavimo modelių savivaldybės švietimo įstaigose 2022–2023 mokslo metams nustatymo“ pakeitimo. Pranešėja V. Bubliauskienė.

9. Dėl Klaipėdos miesto savivaldybės tarybos 2022 m. vasario 17 d. sprendimo Nr. T2-24 „Dėl klasių ir mokinių skaičiaus Klaipėdos miesto savivaldybės bendrojo ugdymo mokyklose  
2022–2023 mokslo metams nustatymo“ pakeitimo. Pranešėja V. Bubliauskienė.

10. Dėl Klaipėdos miesto savivaldybės tarybos 2017 m. liepos 27 d. sprendimo Nr. T2-194 „Dėl atlyginimo už teikiamą pailgintos dienos grupės paslaugą savivaldybės bendrojo ugdymo mokyklose dydžio nustatymo“ pakeitimo. Pranešėja V. Bubliauskienė.

11. Dėl Klaipėdos miesto savivaldybės tarybos 2022 m. kovo 10 d. sprendimo Nr. T2-42 „Dėl užsieniečių, pasitraukusių iš Ukrainos dėl Rusijos Federacijos karinių veiksmų Ukrainoje, vaikų priėmimo į Klaipėdos miesto savivaldybės švietimo įstaigas“ pakeitimo. Pranešėja V. Bubliauskienė.

12. Dėl Lietuvos Respublikos 2022 metų valstybės biudžeto lėšų, skirtų Klaipėdos miesto savivaldybės bendrojo ugdymo mokyklų tinklo stiprinimo iniciatyvoms skatinti, paskirstymo tvarkos aprašo patvirtinimo. Pranešėja J. Ceplienė.

13. Dėl biudžetinės įstaigos Klaipėdos miesto sporto bazių valdymo centro teikiamų atlygintinų sporto aikštynų priežiūros paslaugų kainų nustatymo. Pranešėja R. Rumšienė.

14. Dėl Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių vertinimo kriterijų ir prašymų nagrinėjimo tvarkos aprašo patvirtinimo. Pranešėja J. Uptienė.

15. Dėl Klaipėdos miesto savivaldybės tarybos 2020 m. rugsėjo 24 d. sprendimo Nr. T2-226 „Dėl Dalyvavimo tarptautiniuose ir nacionaliniuose jaunimo renginiuose rėmimo tvarkos aprašo patvirtinimo“ pakeitimo. Pranešėja A. Valadkienė.

16. Dėl Klaipėdos miesto savivaldybės tarybos 2020 m. sausio 30 d. sprendimo Nr. T2-24 „Dėl Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimo“ pakeitimo. Pranešėja A. Valadkienė.

17. Dėl vidutinės kuro įsigijimo kainos patvirtinimo. Pranešėja A. Liesytė.

18. Dėl savivaldybės būsto nuomos sąlygų pakeitimo. Pranešėja L. Murauskienė.

19. Dėl turto perėmimo Klaipėdos miesto savivaldybės nuosavybėn. Pranešėjas E. Simokaitis.

20. Dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise. Pranešėjas E. Simokaitis.

21. Dėl sutikimo perduoti savivaldybės turtą valstybės nuosavybėn. Pranešėjas E. Simokaitis.

22. Dėl savivaldybės būstų ir pagalbinio ūkio paskirties ūkinio pastato dalies pardavimo. Pranešėjas E. Simokaitis.

23. Dėl turto perdavimo pagal turto patikėjimo sutartį. Pranešėjas E. Simokaitis.

24. Dėl Klaipėdos miesto savivaldybės tarybos 2020 m. balandžio 9 d. sprendimo Nr. T2‑54 „Dėl Klaipėdos miesto savivaldybės materialiojo turto nuomos tvarkos aprašo patvirtinimo“ pakeitimo. Pranešėjas E. Simokaitis.

25. Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms. Pranešėjas E. Simokaitis.

26. Dėl Klaipėdos miesto savivaldybės tarybos 2019 m. gegužės 30 d. sprendimo   
Nr. T2-142 „Dėl Klaipėdos miesto savivaldybės tarybos veiklos reglamento komisijos sudarymo“ pakeitimo. Pranešėjas M. Vitkus.

27. Dėl sutikimo priimti dovanojamą viešosios įstaigos Neptūno krepšinio klubo dalininkų kapitalo dalį savivaldybės nuosavybėn. Pranešėjas E. Simokaitis.

Dėl sutikimo priimti dovanojamą viešosios įstaigos Neptūno krepšinio klubo dalininkų kapitalo dalį savivaldybės nuosavybėn. Pranešėjas E. Simokaitis.

1. SVARSTYTA. Klaipėdos miesto savivaldybės 2021 metų konsoliduotųjų biudžeto vykdymo ataskaitų ir finansinių ataskaitų rinkinių patvirtinimas.

Pranešėja – K. Petraitienė, Finansų skyriaus vedėja.

V. Grubliauskas informuoja, kad sprendimo projektą svarstė visi komitetai (išskyrus Kontrolės komitetą) ir jam pritarė be pastabų.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės 2021 metų konsoliduotųjų biudžeto vykdymo ataskaitų ir finansinių ataskaitų rinkinių patvirtinimo:

„1. Patvirtinti pridedamus:

1.1. Klaipėdos miesto savivaldybės 2021 metų biudžeto vykdymo ataskaitų rinkinį;

1.2. Klaipėdos miesto savivaldybės 2021 metų biudžeto vykdymo ataskaitas pagal asignavimų valdytojus, programas;

1.3. Klaipėdos miesto savivaldybės 2021 metų konsoliduotųjų finansinių ataskaitų rinkinį.

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 25, prieš – 0, susilaiko – 0.

2. SVARSTYTA. Klaipėdos miesto savivaldybės tarybos 2022 m. vasario 17 d. sprendimo Nr. T2-32 „Dėl Klaipėdos miesto savivaldybės 2022 metų biudžeto patvirtinimo“ pakeitimas.

Pranešėja – K. Petraitienė, Finansų skyriaus vedėja.

V. Grubliauskas informuoja, kad sprendimo projektą svarstė visi komitetai (išskyrus Kontrolės komitetą) ir jam pritarė be pastabų.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės 2021 metų konsoliduotųjų biudžeto vykdymo ataskaitų ir finansinių ataskaitų rinkinių patvirtinimo:

„1. Pakeisti Klaipėdos miesto savivaldybės tarybos 2022 m. vasario 17 d. sprendimą  
Nr. T2- 32 „Dėl Klaipėdos miesto savivaldybės 2022 metų biudžeto patvirtinimo“:

1.1. pakeisti 1 punktą ir jį išdėstyti taip:

„1. Patvirtinti Klaipėdos miesto savivaldybės 2022 metų biudžetą – 269 688,9 tūkst. eurų prognozuojamų pajamų, 270 119,5 tūkst. eurų asignavimų (asignavimai viršija pajamas 430,6 tūkst. eurų skolintomis lėšomis), iš jų – 110 300,6 tūkst. eurų asignavimų iš specialios tikslinės dotacijos valstybinėms (valstybės perduotoms savivaldybėms) funkcijoms atlikti, ugdymo reikmėms finansuoti, savivaldybėms perduotoms įstaigoms išlaikyti, savivaldybių mokykloms (klasėms), turinčioms specialiųjų ugdymosi poreikio mokinių, finansuoti, dotacijos biudžetinių įstaigų vadovaujančių darbuotojų minimaliems pareiginės algos koeficientams didinti, savivaldybių viešosioms bibliotekoms dokumentams įsigyti, neformaliajam vaikų švietimui, ugdymo, maitinimo ir pavėžėjimo lėšų socialinę riziką patiriančių vaikų ikimokykliniam ugdymui užtikrinti, ilgalaikiam materialiajam ir nematerialiajam turtui įsigyti, padidėjusių išlaidų būsto šildymo išlaidų kompensacijoms teikti, akredituotai vaikų dienos socialinei priežiūrai organizuoti, teikti ir administruoti, asmeninei pagalbai teikti ir administruoti, pedagoginių darbuotojų, išlaikomų iš savivaldybės biudžeto lėšų, darbo užmokesčiui didinti, socialinės reabilitacijos paslaugų neįgaliesiems teikimo bendruomenėje projektams finansuoti, būstams pritaikyti neįgaliesiems, neįgaliesiems asmenims, auginantiems vaikus, bazinei socialinei išmokai (20 proc.) mokėti, socialinių paslaugų srities darbuotojų minimaliesiems pareiginės algos pastoviosios dalies koeficientams didinti, socialinių paslaugų šakos kolektyvinės sutarties įsipareigojimams įgyvendinti, vietinės reikšmės keliams (gatvėms) tiesti, taisyti (rekonstruoti), prižiūrėti ir saugaus eismo sąlygoms užtikrinti, bendrojo ugdymo mokyklų tinklo stiprinimo iniciatyvoms skatinti, išlaidoms, susijusioms su pedagoginio personalo optimizavimu ir atnaujinimu, apmokėti, namų ūkiuose susidariusioms asbesto atliekoms tvarkyti, naudotų padangų, kurių turėtojo nustatyti neįmanoma arba kuris neegzistuoja, tvarkyti, bendruomeninei veiklai savivaldybėje stiprinti, vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdymui ir pavėžėjimui į mokyklą ir atgal finansuoti, suaugusių asmenų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, lietuvių kalbai mokyti, kompensacijoms už būsto suteikimą užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, finansuoti, visuomenės psichologinės gerovės ir psichikos sveikatos stiprinimo paslaugoms gyventojams bendruomenėse plėtoti, vienkartinėms išmokoms įsikurti gyvenamojoje vietoje savivaldybės teritorijoje ir (ar) mėnesinėms kompensacijoms vaiko ugdymo pagal ikimokyklinio ar priešmokyklinio ugdymo programą išlaidoms finansuoti, savivaldybių patirtoms materialinių išteklių teikimo, siekiant šalinti COVID-19 ligos padarinius ir valdyti jos plitimą buvus valstybės lygio ekstremaliajai situacijai, išlaidoms kompensuoti, užtikrinti Lietuvos Respublikos piniginės socialinės paramos nepasiturintiems gyventojams įstatymo įgyvendinimą dėl valstybės remiamų pajamų dydžio padidinimo, užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, priimti ir pagalbai jiems teikti, patirtoms išlaidoms valdant situaciją, susidariusią dėl užsieniečių, pasitraukusių iš Ukrainos dėl Rusijos Federacijos karinių veiksmų Ukrainoje, kompensuoti, Europos Sąjungos finansinės paramos ir bendrojo finansavimo lėšų projektams finansuoti, ir 2964,9 tūkst. eurų biudžeto išlaidų paskoloms grąžinti (1 priedas).“;

1.2. pakeisti 2 punktą ir jį išdėstyti taip:

„2. Patvirtinti savivaldybės biudžeto asignavimus darbo užmokesčiui – 142 503,1 tūkst. eurų.“;

1.3. pakeisti 1 priedą ir jį išdėstyti nauja redakcija (pridedama).

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 26, prieš – 0, susilaiko – 0.

3. SVARSTYTA. Atleidimas nuo nekilnojamojo turto mokesčio mokėjimo.

Pranešėja – K. Petraitienė, Finansų skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos komitetas, Kultūros, švietimo ir sporto bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl atleidimo nuo nekilnojamojo turto mokesčio mokėjimo:

„Atleisti savivaldybės biudžeto sąskaita:

1. UAB „Mano valsas“ (kodas 302296266), vykdančią parduotuvės, kurios prekybinės salės plotas iki 100 kv. metrų, veiklą, adresu: Bangų g. 7-2, Klaipėda, nuo 676,00 Eur nekilnojamojo turto mokesčio mokėjimo už 2021 metus;

2. D. Lukošiūnienės grožio saloną „Monrida“ (kodas 241904740), teikiantį sanitarinių mazgų viešas paslaugas, adresu: Bangų g. 9-1, Klaipėda, nuo 174,00 Eur nekilnojamojo turto mokesčio mokėjimo už 2021 metus;

3. MB „Menė“ (kodas 305534064), vykdančią meno galerijos veiklą, adresu: Bružės g. 2-1, Klaipėda, nuo 414,00 Eur nekilnojamojo turto mokesčio mokėjimo už 2021 metus;

4. uždarąją akcinę bendrovę „Burė“ (kodas 140795746), vykdančią parduotuvės, kurios prekybinės salės plotas iki 100 kv. metrų, veiklą, adresu: Tiltų g. 19, Klaipėda, nuo 516,00 Eur nekilnojamojo turto mokesčio mokėjimo už 2021 metus;

5. uždarąją akcinę bendrovę „Petaura“ (kodas 141482786), vykdančią parduotuvės, kurios prekybinės salės plotas iki 100 kv. metrų, veiklą, adresu: Tiltų g. 19, Klaipėda, nuo 302,00 Eur nekilnojamojo turto mokesčio mokėjimo už 2021 metus;

6. MB „Krepas“ (kodas 303489503), vykdančią parduotuvės, kurios prekybinės salės plotas iki 100 kv. metrų, veiklą, adresu: J. Janonio g. 6, Klaipėda, nuo 152,10 Eur nekilnojamojo turto mokesčio mokėjimo už 2021 metus;

7. uždarąją akcinę bendrovę „Žaliasis drakonas“ (kodas 240764310), vykdančią kavinės, kurios prekybinės salės plotas iki 100 kv. metrų, veiklą, adresu: Tiltų g. 13, Klaipėda, ir lauko kavinės veiklą, adresu: Kurpių g. 8, Klaipėda, nuo 1552,00 Eur nekilnojamojo turto mokesčio mokėjimo už 2021 metus;

8. MB „Žiogo žaislai“ (kodas 303357633), vykdančią parduotuvės, kurios prekybinės salės plotas iki 100 kv. metrų, veiklą, adresu: Tiltų g. 24, Klaipėda, nuo 339,00 Eur nekilnojamojo turto mokesčio mokėjimo už 2021 metus;

9. IĮ „Retro knygos“ (kodas 300959570), vykdančią knygyno veiklą, adresu: Tiltų g. 19, Klaipėda, nuo 564,00 Eur nekilnojamojo turto mokesčio mokėjimo už 2021 metus;

10. D. Strukčinskienės prekybinę firmą (kodas 140868799), vykdančią parduotuvės, kurios prekybinės salės plotas iki 100 kv. metrų, veiklą, adresu: Galinio Pylimo g. 5, Klaipėda, nuo 282,00 Eur nekilnojamojo turto mokesčio mokėjimo už 2021 metus;

11. uždarąją akcinę bendrovę „Klaipėdos žuvėdra“ (kodas 140509173), vykdančią lauko kavinės, poilsio, sveikatingumo veiklą, adresu: Kepėjų g. 10, Klaipėda, nuo 2536,46 Eur nekilnojamojo turto mokesčio mokėjimo už 2021 metus;

12. J. Jurevičienės individualią įmonę (kodas 240902220), vykdančią parduotuvės, kurios prekybinės salės plotas iki 100 kv. metrų, veiklą, adresu: H. Manto g. 18, Klaipėda, nuo 57,60 Eur nekilnojamojo turto mokesčio mokėjimo už 2021 metus;

13. uždarąją akcinę bendrovę „Bandužiai“ (kodas 140915067), vykdančią kepyklėlės veiklą, adresu: H. Manto g. 27-1, Klaipėda, nuo 772,08 Eur nekilnojamojo turto mokesčio mokėjimo už 2021 metus;

14. UAB „Lonvita“ (kodas 124888197), vykdančią autorinės juvelyrikos gaminių gamybos ir mažmeninės prekybos jais, meno dirbinių iš gintaro gamybos ir mažmeninės prekybos jais ir meno galerijų veiklą, adresu: Žvejų g. 12, Klaipėda, nuo 2896,00 Eur nekilnojamojo turto mokesčio mokėjimo už 2021 metus;

15. UAB „I. R. Mados namai“ (kodas 301741471), vykdančią meno dirbinių iš tekstilės gamybos ir mažmeninės prekybos jais veiklą, adresu: Turgaus a. 17, Klaipėda, nuo 1024,00 Eur nekilnojamojo turto mokesčio mokėjimo už 2021 metus;

16. Lino Jakumo įmonę (kodas 164679814), vykdančią autorinės juvelyrikos gaminių gamybos ir mažmeninės prekybos jais veiklą, adresu: Tomo g. 13-1, Klaipėda, nuo 593,00 Eur nekilnojamojo turto mokesčio mokėjimo už 2021 metus;

17. uždarąją akcinę bendrovę „Šišioniškis“ (kodas 141524979), vykdančią kavinės, kurios prekybinės salės plotas iki 100 kv. metrų, veiklą, adresu: H. Manto g. 40A, Klaipėda, nuo 246,00 Eur nekilnojamojo turto mokesčio mokėjimo už 2021 metus;

18. uždarąją akcinę bendrovę „Aukso deivė“ (kodas 141598748), vykdančią autorinės juvelyrikos gaminių gamybos ir mažmeninės prekybos jais veiklą, adresu: Turgaus g. 10-19, Klaipėda, nuo 481,00 Eur nekilnojamojo turto mokesčio mokėjimo už 2021 metus;

19. UAB „Vilkė ir partneriai“ (kodas 301881701), vykdančią kavinės, kurios prekybinės salės plotas iki 100 kv. metrų, ir kepyklėlės veiklą, adresu: H. Manto g. 36A, Klaipėda, nuo 366,00 Eur nekilnojamojo turto mokesčio mokėjimo už 2021 metus;

20. uždarąją akcinę bendrovę „Min-Max“ (kodas 140245574), vykdančią parduotuvės, kurios prekybinės salės plotas iki 100 kv. metrų, veiklą, adresu: J. Janonio g. 5-5, Klaipėda, nuo 268,80 Eur nekilnojamojo turto mokesčio mokėjimo už 2021 metus;

21. UAB „Yurga“ (kodas 300648523), vykdančią meno galerijos veiklą, adresu: Turgaus g. 10-20, Klaipėda, nuo 361,00 Eur nekilnojamojo turto mokesčio mokėjimo už 2021 metus.“.

BALSUOTA: už – 27, prieš – 0, susilaiko – 0.

4. SVARSTYTA. Pritarimas Klaipėdos miesto savivaldybės 2021–2030 metų strateginio plėtros plano įgyvendinimo 2021 metais ataskaitai.

Pranešėjas – G. Neniškis, Savivaldybės administracijos direktorius.

V. Grubliauskas informuoja, kad sprendimo projektą svarstė visi komitetai, išskyrus Kontrolės komitetą. Finansų ir ekonomikos bei Miesto plėtros ir strateginio planavimo komitetai sprendimo projektui nepritarė, Kultūros, švietimo ir sporto, Miesto ūkio ir aplinkosaugos bei Sveikatos ir socialinių reikalų komitetai – pritarė be pastabų.

G. Neniškis pristato ilgalaikio plano ataskaitą, kurią sudaro vizijos pažangos vertinimo, tikslų-uždavinių ir priemonių įgyvendinimo rodikliai, pateikia išvadas apie įgyvendinimo rezultatus, pristato ir pakomentuoja pakeitimus, svarbiausius atliktus darbus, pagrindines problemas, neigiamus rodiklius, įvardina tikslus bei pasiekimus.

N. Puteikienė sako, kad žmogiškojo kapitalo ir švietimo rodikliai ženkliai atsilieka nuo kitų miestų. Pažymi, kad nuo žmogiškojo kapitalo priklauso bendras miesto vystymasis, patrauklumas ir kiti rodikliai. Kadangi ataskaitai nepritarti negalima, sako, kad lieka nebent susilaikyti.

E. Kvederis sako, kad plane nėra 2021 metų duomenų, nemažai rodiklių įgyvendinta tik iš dalies arba visai neįgyvendinti.

L. Skrupskelienė siūlo atidėti klausimo svarstymą, kad Savivaldybės administracija išsirinktų asmenį atsakingą už strategijos įgyvendinimo eigą, kuris komitetuose pagal temas pristatytų rodiklius, pasakytų priežastis, kodėl kai kurios priemonės neįgyvendintos.

A. Kaveckis teigia, kad rezultatai, pateikti ataskaitoje yra puikūs, todėl pritars ataskaitai.

J. Simonavičiūtė sako, kad ataskaitoje yra pateikti tik nuogi skaičiai, tačiau to nepakanka, nes įgyvendinimas nusakomas žodžiais ir pasakoma, kodėl vienokie ar kitokie procesai vyksta kaip yra skaičiais atvaizduoti.

V. Grubliauskas siūlo apsispręsti dėl siūlymo atidėti klausimo svarstymą. Balsavimu (už – 5, prieš – 18, susilaiko – 3) nepritarta siūlymui.

NUSPRĘSTA. Pritarti sprendimo projektui. Priimti sprendimą dėl pritarimo Klaipėdos miesto savivaldybės 2021–2030 metų strateginio plėtros plano įgyvendinimo 2021 metais ataskaitai:

„1. Pritarti Klaipėdos miesto savivaldybės 2021–2030 metų strateginio plėtros plano įgyvendinimo 2021 metais ataskaitai (pridedama).

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 16, prieš – 0, susilaiko – 11.

5. SVARSTYTA. Klaipėdos miesto savivaldybės tarybos 2003 m. liepos 24 d. sprendimo Nr. 1-243 „Dėl Klaipėdos miesto savivaldybės strateginio planavimo tvarkos patvirtinimo“ pakeitimas.

Pranešėjas – G. Neniškis, Savivaldybės administracijos direktorius, pristato sprendimo projektą.

A. Barbšys informuoja, kad sprendimo projektą svarstė ir jam pritarė be pastabų Finansų ir ekonomikos bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2003 m. liepos 24 d. sprendimo Nr. 1-243 „Dėl Klaipėdos miesto savivaldybės strateginio planavimo tvarkos patvirtinimo“ pakeitimo:

„1. Pakeisti Klaipėdos miesto savivaldybės strateginio planavimo tvarkos aprašą, patvirtintą Klaipėdos miesto savivaldybės tarybos 2003 m. liepos 24 d. sprendimu Nr. 1-243 „Dėl Klaipėdos miesto savivaldybės strateginio planavimo tvarkos patvirtinimo“, ir jį išdėstyti nauja redakcija (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 22, prieš – 0, susilaiko – 3.

6. SVARSTYTA. Klaipėdos miesto savivaldybės tarybos 2016 m. birželio 23 d. sprendimo Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“ pakeitimas.

Pranešėja – J. Simonavičiūtė, Klaipėdos miesto savivaldybės tarybos veiklos reglamento komisijos pirmininkė, pristato sprendimo projektą.

A. Barbšys informuoja, sprendimo projektą svarstė visi komitetai (išskyrus Kontrolės komitetą) ir jam pritarė be pastabų. Taip pat, yra gautas J. Simonavičiūtės siūlymas koreguoti sprendimo projektą.

J. Simonavičiūtė aiškina, kad buvo gauta pastaba iš Vyriausybes atstovo Klaipėdos ir Tauragės apskrityse, su išaiškinimu, kad įstatymas nenumato iš kiek žmonių gali būti sudaryta grupė. Reglamento komisijoje ši pastaba buvo apsvarstyta. Sako, kad atsižvelgusi į šią pastabą, teikia siūlymą koreguoti sprendimo projekto priedo 31.1 papunktį su siūlymu išbraukti iš jo žodžius „ar grupę“ ir išdėstyti jį taip:

„31.1. Savo partijos politikai vykdyti Tarybos nariai laisva valia gali jungtis į frakcijas. Frakciją turi sudaryti ne mažiau 3 Tarybos nariai. Frakcijos gali jungtis į koalicijas.“.

A. Vaitkus sako, kad 31.1. punkte rašoma, jog galima jungtis į frakcijas savo partijos politikai vykdyti. Tačiau gali nebūti partijos, ir būti komitetas. Mano, kad tekstą reikia taisyti, nes jis yra neteisingas netgi egzistuojančiai teisinei bazei. Komitetai ir partijos yra du skirtingi vienetai ir eliminuoti komitetų yra nevalia, nes komitetai gali kurtis ir jie gali dalyvauti politinėje veikloje.

N. Puteikienė mano, kad iš 31.1. papunkčio reikėtų išbraukti žodį „partijos“, nes komitetas nėra partija.

J. Simonavičiūtė sako, kad pastaba yra lingvistinė, todėl būtų galimą teikti siūlymą balsuoti dėl žodžio „partijos“ išbraukimo ir šio papunkčio.

R. Taraškevičius sako, kad aiškinamojoje sprendimo projekto medžiagoje yra visi atsakymai į šiandien pateiktus Tarybos narių šiandien klausimus, ir netgi apie tai, kad įkurtoms grupėms suteikiamos visos frakcijoms suteikiamos teisės, išskyrus Lietuvos Respublikos vietos savivaldos įstatymu numatytas išimtis.

N. Puteikienė siūlo arba atidėti šio sprendimo projekto svarstymą kitam Tarybos posėdžiui, arba, jei galima, šiandien koreguoti formuluotę.

J. Simonavičiūtė, atsižvelgdama į siūlymą, siūlo koreguoti papunktį ir jį išdėstyti taip:

„31.1. Savo politikai vykdyti Tarybos nariai laisva valia gali jungtis į frakcijas. Frakciją turi sudaryti ne mažiau 3 Tarybos nariai. Frakcijos gali jungtis į koalicijas.“.

A. Barbšys atkreipia dėmesį, kad formuluotė „savo partijos politikai vykdyti Tarybos nariai laisva valia gali jungtis į frakcijas“ egzistuoja ir dabartiniame Tarybos reglamente, ir frakcijos yra sudarytos.

Pertrauka.

J. Simonavičiūtė sako, kad pasiūlymas dėl žodžio „partijos“ išbraukimo nebuvo pateiktas laiku, tačiau Reglamente numatyta, kad meras gali tam tikrus pakeitimus daryti, juolab, kad tai būtų lingvistinis pakeitimas.

A. Kontautas sako, kad pavyzdiniame Savivaldybės tarybos veiklos reglamente, patvirtintame ministro įsakymu, yra frazė „gali jungtis Tarybos nariai, Savivaldybės tarybos narių frakcijos, partijos politikai vykdyti“.

V. Grubliauskas siūlo atidėti klausimo svarstymą kitam Tarybos posėdžiui. Balsavimu (už – 24, prieš – 1, susilaiko – 1) pritarta siūlymui.

NUSPRĘSTA. Atidėti klausimo svarstymą.

7. SVARSTYTA. Architektūrinių konkursų organizavimas.

Pranešėjas – M. Mockus, Urbanistikos ir architektūros skyriaus vedėjas, pristato sprendimo projektą.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Miesto plėtros ir strateginio planavimo komitetai.

A. Velykienė sako, kad architektų bendruomenė turi būti išgirsta, todėl siūlo dar padiskutuoti šiuo klausimu, siekiant kokybės Klaipėdos mieste.

N. Puteikienė siūlo koreguoti sprendimą, išbraukiant objekto ploto dydį ir įtraukiant privalomą konsultaciją su Lietuvos architektų sąjungos Klaipėdos apskrities skyriaus:  
 „1. Pripažinti Klaipėdos miesto savivaldybės teritorijoje projektuojamais objektais, kurių architektūrinėms idėjoms įvertinti privaloma skelbti architektūrinius konkursus (naujai projektuojamus ar rekonstruojamus (atitinkamai keičiant statinio išorės matmenis juos didinant)):

1.1. valstybės ar savivaldybės biudžeto lėšomis finansuojamus ~~didesnius kaip 6000 kv. m bendrojo ploto~~ (išskyrus požeminius statinius ar požeminę pastato dalį, kuriuose žmonės negyvena ir nuolat nedirba) administracinės, kultūros, mokslo, gydymo, sporto ir specialiosios paskirties objektus. Kilus abejonėms konsultuotis su Lietuvos architektų sąjungos Klaipėdos apskrities skyriaus nuomone ir ja privalomai vadovautis;“

Aiškina, kada architektūriniai konkursai – tai vienintelis kelias siekti miestui urbanistinės kokybės. Vieši konkursai užtikrina ne tik kokybę, bet ir viešumą, miestiečių įtrauktį į miesto kūrimo procesus. 6000 kv. m norma yra visiškai netinkama, nes tik miesto ligoninių plotas yra didesnis nei 6000 kv. m. Architektūros įstatymas statinio ploto, kuriam būtinas architektūrinis konkursas, nereglamentuoja.

V. Grubliauskas siūlo apsispręsti dėl N. Puteikienės siūlymo. Balsavimu (už – 7, prieš – 13, susilaiko – 7) nepritarta siūlymui.

NUSPRĘSTA. Pritarti sprendimo projektui. Priimti sprendimą dėl architektūrinių konkursų organizavimo:

„1. Pripažinti Klaipėdos miesto savivaldybės teritorijoje projektuojamais objektais, kurių architektūrinėms idėjoms įvertinti privaloma skelbti architektūrinius konkursus (naujai projektuojamus ar rekonstruojamus (atitinkamai keičiant statinio išorės matmenis juos didinant)):

1.1. valstybės ar savivaldybės biudžeto lėšomis finansuojamus didesnius kaip 6000 kv. m bendrojo ploto (išskyrus požeminius statinius ar požeminę pastato dalį, kuriuose žmonės negyvena ir nuolat nedirba) administracinės, kultūros, mokslo, gydymo, sporto ir specialiosios paskirties objektus;

1.2. aukštybinius pastatus;

1.3. viešąsias erdves – miesto aikštes, parkus;

1.4. statinius teritorijų planavimo dokumentuose numatytais atvejais;

1.5. miesto plėtrai ir savitumo išsaugojimui reikšmingų jo teritorijos dalių erdvinio vystymo urbanistinei idėjai, pateikiamai teritorijos vystymo koncepcijoje, išreikšti, kai valstybės ar savivaldybės institucijų iniciatyva rengiami nauji teritorijų planavimo dokumentai.

2. Nustatyti, kad šis sprendimas netaikomas, kai iki sprendimo įsigaliojimo:

2.1. pradėtas statinio projektavimo procesas;

2.2. pradėtas statinio projekto parengimo viešasis pirkimas;

2.3 kartotiniams projektams, kuriems jau buvo rengtas architektūrinis konkursas.

3. Pripažinti netekusiu galios Klaipėdos miesto savivaldybės tarybos 2018 m. liepos 26 d. sprendimą Nr. T2-168 „Dėl architektūrinių konkursų organizavimo“.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 22, prieš – 1, susilaiko – 4.

8. SVARSTYTA. Klaipėdos miesto savivaldybės tarybos 2022 m. vasario 17 d. sprendimo Nr. T2-21 „Dėl priešmokyklinio ugdymo grupių skaičiaus ir priešmokyklinio ugdymo organizavimo modelių savivaldybės švietimo įstaigose 2022–2023 mokslo metams nustatymo“ pakeitimas.

Pranešėja – V. Bubliauskienė, Švietimo skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Kultūros, švietimo ir sporto komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2022 m. vasario 17 d. sprendimo Nr. T2-21 „Dėl priešmokyklinio ugdymo grupių skaičiaus ir priešmokyklinio ugdymo organizavimo modelių savivaldybės švietimo įstaigose 2022–2023 mokslo metams nustatymo“ pakeitimo:

„1. Pakeisti Klaipėdos miesto savivaldybės tarybos 2022 m. vasario 17 d. sprendimą   
Nr. T2- 21 „Dėl priešmokyklinio ugdymo grupių skaičiaus ir priešmokyklinio ugdymo organizavimo modelių savivaldybės švietimo įstaigose 2022–2023 mokslo metams nustatymo“ ir priedą išdėstyti nauja redakcija (pridedama).

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 27, prieš – 0, susilaiko – 0.

9. SVARSTYTA. Klaipėdos miesto savivaldybės tarybos 2022 m. vasario 17 d. sprendimo Nr. T2-24 „Dėl klasių ir mokinių skaičiaus Klaipėdos miesto savivaldybės bendrojo ugdymo mokyklose 2022–2023 mokslo metams nustatymo“ pakeitimas.

Pranešėja – V. Bubliauskienė, Švietimo skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Kultūros, švietimo ir sporto komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2022 m. vasario 17 d. sprendimo Nr. T2-24 „Dėl klasių ir mokinių skaičiaus Klaipėdos miesto savivaldybės bendrojo ugdymo mokyklose 2022–2023 mokslo metams nustatymo“ pakeitimo:

„1. Pakeisti Klaipėdos miesto savivaldybės tarybos 2022 m. vasario 17 d. sprendimą   
Nr. T2-24 „Dėl klasių ir mokinių skaičiaus Klaipėdos miesto savivaldybės bendrojo ugdymo mokyklose 2022–2023 mokslo metams nustatymo“ ir priedą išdėstyti nauja redakcija (pridedama).

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 27, prieš – 0, susilaiko – 0.

10. SVARSTYTA. Klaipėdos miesto savivaldybės tarybos 2017 m. liepos 27 d. sprendimo Nr. T2-194 „Dėl atlyginimo už teikiamą pailgintos dienos grupės paslaugą savivaldybės bendrojo ugdymo mokyklose dydžio nustatymo“ pakeitimas.

Pranešėja – V. Bubliauskienė, Švietimo skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Kultūros, švietimo ir sporto komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2017 m. liepos 27 d. sprendimo Nr. T2-194 „Dėl atlyginimo už teikiamą pailgintos dienos grupės paslaugą savivaldybės bendrojo ugdymo mokyklose dydžio nustatymo“ pakeitimo:

„1. Pakeisti Klaipėdos miesto savivaldybės tarybos 2017 m. liepos 27 d. sprendimą Nr. T2 194 „Dėl atlyginimo už teikiamą pailgintos dienos grupės paslaugą savivaldybės bendrojo ugdymo mokyklose dydžio nustatymo“ ir 2.2.1 papunktį išdėstyti taip:

„2.2.1. priešmokyklinio ugdymo grupės ir 1–2 klasių mokiniai gauna socialinę pašalpą, 3–4 klasių mokiniai gauna nemokamą maitinimą;“.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 27, prieš – 0, susilaiko – 0.

V. Grubliauskas informuoja, jog yra gautas E. Kvederio raštiškas pranešimas, jog jis nusišalina nuo sprendimo projekto „Dėl Klaipėdos miesto savivaldybės tarybos 2022 m. kovo 10 d. sprendimo Nr. T2-42 „Dėl užsieniečių, pasitraukusių iš Ukrainos dėl Rusijos Federacijos karinių veiksmų Ukrainoje, vaikų priėmimo į Klaipėdos miesto savivaldybės švietimo įstaigas“ pakeitimo“ svarstymo ir priėmimo klausimų. V. Grubliausko siūlymu, bendru sutarimu, pritarta E. Kvederio nusišalinimui.

11. SVARSTYTA. Klaipėdos miesto savivaldybės tarybos 2022 m. kovo 10 d. sprendimo Nr. T2-42 „Dėl užsieniečių, pasitraukusių iš Ukrainos dėl Rusijos Federacijos karinių veiksmų Ukrainoje, vaikų priėmimo į Klaipėdos miesto savivaldybės švietimo įstaigas“ pakeitimas.

Pranešėja – V. Bubliauskienė, Švietimo skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė ir jam pritarė Kultūros, švietimo ir sporto komitetas, Finansų ir ekonomikos komitetas – nepritarė.

J. Simonavičiūtė sako, kad Savivaldybės administracijos parengtas sprendimo projektas nėra korektiškas, nes nėra nustatyta reali kaina bei kompensavimo principai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2022 m. kovo 10 d. sprendimo Nr. T2-42 „Dėl užsieniečių, pasitraukusių iš Ukrainos dėl Rusijos Federacijos karinių veiksmų Ukrainoje, vaikų priėmimo į Klaipėdos miesto savivaldybės švietimo įstaigas“ pakeitimo:

„1. Pakeisti Klaipėdos miesto savivaldybės tarybos 2022 m. kovo 10 d. sprendimą Nr. T2 42 „Dėl užsieniečių, pasitraukusių iš Ukrainos dėl Rusijos Federacijos karinių veiksmų Ukrainoje, vaikų priėmimo į Klaipėdos miesto savivaldybės švietimo įstaigas“:

1.1. pakeisti 1.1 papunktį ir jį išdėstyti taip:

„1.1. Užsieniečių, pasitraukusių iš Ukrainos dėl Rusijos Federacijos karinių veiksmų Ukrainoje, vaikai (toliau – mokiniai) į Klaipėdos miesto savivaldybės (toliau – Savivaldybė) švietimo įstaigas (toliau – švietimo įstaiga) priimami bendra Savivaldybės tarybos nustatyta tvarka, taikoma užsienio šalių piliečiams;“;

1.2. pripažinti netekusiais galios 1.2 ir 1.3 papunkčius;

1.3. papildyti 1.7 papunkčiu:

„1.7. Užsieniečiai, pasitraukę iš Ukrainos dėl Rusijos Federacijos karinių veiksmų Ukrainoje ir laikinai apgyvendinti Klaipėdos moksleivių saviraiškos centro (toliau – Centras) patalpose, už apgyvendinimo paslaugas moka 0,60 Eur už parą. Nuo mokesčio atleidžiami pajamų negaunantys asmenys.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 24, prieš – 1, susilaiko – 0.

12. SVARSTYTA. Lietuvos Respublikos 2022 metų valstybės biudžeto lėšų, skirtų Klaipėdos miesto savivaldybės bendrojo ugdymo mokyklų tinklo stiprinimo iniciatyvoms skatinti, paskirstymo tvarkos aprašo patvirtinimas.

Pranešėja – J. Ceplienė, Planavimo ir analizės skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė ir jam pritarė be pastabų Kultūros, švietimo ir sporto komitetas bei Finansų ir ekonomikos komitetai.

NUSPRĘSTA. Pritarti sprendimo projektui. Priimti sprendimą dėl Lietuvos Respublikos 2022 metų valstybės biudžeto lėšų, skirtų Klaipėdos miesto savivaldybės bendrojo ugdymo mokyklų tinklo stiprinimo iniciatyvoms skatinti, paskirstymo tvarkos aprašo patvirtinimo:

„1. Patvirtinti Lietuvos Respublikos 2022 m. valstybės biudžeto lėšų, skirtų Klaipėdos miesto savivaldybės bendrojo ugdymo mokyklų tinklo stiprinimo iniciatyvoms skatinti, naudojimo tvarkos aprašą (pridedama).

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 26 , prieš – 0, susilaiko – 0.

V. Grubliauskas informuoja, jog yra gautas J. Simonavičiūtės raštiškas pranešimas, jog ji nusišalina nuo sprendimo projekto „Dėl biudžetinės įstaigos Klaipėdos miesto sporto bazių valdymo centro teikiamų atlygintinų sporto aikštynų priežiūros paslaugų kainų nustatymo“ svarstymo ir priėmimo klausimų. V. Grubliausko siūlymu, bendru sutarimu, pritarta J. Simonavičiūtės nusišalinimui.

13. SVARSTYTA. Biudžetinės įstaigos Klaipėdos miesto sporto bazių valdymo centro teikiamų atlygintinų sporto aikštynų priežiūros paslaugų kainų nustatymas.

Pranešėja – R. Rumšienė, Sporto skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Kultūros, švietimo ir sporto komitetas bei Finansų ir ekonomikos komitetai.

NUSPRĘSTA. Pritarti sprendimo projektui. Priimti sprendimą dėl biudžetinės įstaigos Klaipėdos miesto sporto bazių valdymo centro teikiamų atlygintinų sporto aikštynų priežiūros paslaugų kainų nustatymo:

„1. Nustatyti biudžetinės įstaigos Klaipėdos miesto sporto bazių valdymo centro teikiamų atlygintinų sporto aikštynų priežiūros paslaugų kainas (priedas).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 25, prieš – 0, susilaiko – 0.

14. SVARSTYTA. Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių vertinimo kriterijų ir prašymų nagrinėjimo tvarkos aprašo patvirtinimas.

Pranešėja – J. Uptienė, Licencijų ir leidimų skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos, Kultūros, švietimo ir sporto bei Sveikatos ir socialinių reikalų komitetai.

N. Puteikienė siūlo matuoti atstumą būdu, nurodomu Lošimų priežiūros tarnybos prie Lietuvos Respublikos finansų ministerijos direktoriaus įsakyme „Dėl Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių rekomendacinių vertinimo kriterijų sąrašo patvirtinimo“. Teigia, kad Savivaldybės tarybos nustatomi kriterijai turi atitikti imperatyvius įstatymo reikalavimus bei bendruosius teisės pricipus, pavyzdžiui, protingumo. Atstumas teisės aktuose nėra matuojamas, kaip kelias, kuris nueinamas nuo vieno objekto iki kito ir yra priklausomas nuo perėjos vietos, kuri gali kisti. Visuotinėje lietuvių enciklopedijoje atstumas apibrėžiamas taip: „Atstumasnuo taško iki tiesės (arba plokštumos) yra statmens, nuleisto iš to taško į tiesę (plokštumą), ilgis.“ Siūlo koreguoti aprašą (siūlomas tekstas yra pajuodintas):

„12.2. Atstumas iki švietimo įstaigos. Atstumas nuo lošimų organizavimo vietos iki švietimo įstaigos turi būti ne mažesnis nei 100 m. Atstumas skaičiuojamas pasitelkiant gatvių ar kitokius planus, pagal kuriuos būtų galima pamatuoti atstumą nuo švietimo įstaigos teritorijos pradžios (pvz. mokyklos tvoros ar kiemo pradžios) iki lošimų organizavimo vietos išorinės sienos. ~~kaip artimiausias kelias, nueitas nuo lošimo organizavimo vietos pagrindinio įėjimo iki švietimo įstaigos pagrindinio įėjimo, vadovaujantis Kelių eismo taisyklėmis.~~

12.3. Atstumas iki kultūros ir sveikatos įstaigų. Atstumas nuo lošimų organizavimo vietos iki kultūros ir sveikatos įstaigų turi būti ne mažesnis nei 100 m. Atstumas skaičiuojamas pasitelkiant gatvių ar kitokius planus, pagal kuriuos būtų galima pamatuoti atstumą nuo švietimo įstaigos teritorijos pradžios (pvz. mokyklos tvoros ar kiemo pradžios) iki lošimų organizavimo vietos išorinės sienos. ~~Atstumas skaičiuojamas kaip artimiausias kelias, nueitas nuo lošimo organizavimo vietos pagrindinio įėjimo iki kultūros ir sveikatos įstaigų pagrindinio įėjimo, vadovaujantis Kelių eismo taisyklėmis.~~

12.4 Atstumas iki bažnyčių ir religinių organizacijų. Atstumas nuo lošimų organizavimo vietos iki pastato, kuriame yra įsikūrusi bažnyčia ar religinė organizacija, turi būti ne mažesnis nei 100 m. Atstumas skaičiuojamas pasitelkiant gatvių ar kitokius planus, pagal kuriuos būtų galima pamatuoti atstumą nuo švietimo įstaigos teritorijos pradžios (pvz. mokyklos tvoros ar kiemo pradžios) iki lošimų organizavimo vietos išorinės sienos. ~~Atstumas skaičiuojamas kaip artimiausias kelias, nueitas nuo lošimo organizavimo vietos pagrindinio įėjimo iki pastato, kuriame yra įsikūrusi bažnyčia ar religinė organizacija, pagrindinio įėjimo, vadovaujantis Kelių eismo taisyklėmis.~~“

V. Grubliauskas siūlo apsispręsti dėl N. Puteikienės siūlomų pakeitimų. Balsavimu (už – 7, prieš – 9, susilaiko – 11) nepritarta siūlymui.

NUSPRĘSTA. Pritarti sprendimo projektui. Priimti sprendimą dėl Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių vertinimo kriterijų ir prašymų nagrinėjimo tvarkos aprašo patvirtinimo:

„1. Patvirtinti Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių vertinimo kriterijų ir prašymų nagrinėjimo tvarkos aprašą (pridedama).

2. Pavesti Klaipėdos miesto savivaldybės administracijos direktoriui patvirtinti prašymo dėl sutikimo atidaryti ar steigti lošimų organizavimo vietą ir prašymo dėl sutikimo tęsti lošimų organizavimo veiklą lošimų organizavimo vietoje formas.

3. Pripažinti netekusiu galios Klaipėdos miesto savivaldybės tarybos 2005 m. sausio 20 d. sprendimą Nr. 1-07 „Dėl sutikimų steigti lošimo namus (kazino) išdavimo tvarkos“.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 21, prieš – 3, susilaiko – 3.

15. SVARSTYTA. Klaipėdos miesto savivaldybės tarybos 2020 m. rugsėjo 24 d. sprendimo Nr. T2-226 „Dėl Dalyvavimo tarptautiniuose ir nacionaliniuose jaunimo renginiuose rėmimo tvarkos aprašo patvirtinimo“ pakeitimas.

Pranešėja – A. Valadkienė, Jaunimo ir bendruomenių reikalų koordinavimo grupės   
jaunimo reikalų koordinatorė.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Sveikatos ir socialinių reikalų komitetai, Savivaldybės administracija pateikė patikslinimą, kuris nekeičia sprendimo esmės.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2020 m. rugsėjo 24 d. sprendimo Nr. T2-226 „Dėl Dalyvavimo tarptautiniuose ir nacionaliniuose jaunimo renginiuose rėmimo tvarkos aprašo patvirtinimo“ pakeitimo:

„1. Pakeisti Dalyvavimo tarptautiniuose ir nacionaliniuose jaunimo renginiuose rėmimo tvarkos aprašą, patvirtintą Klaipėdos miesto savivaldybės tarybos 2020 m. rugsėjo 24 d, sprendimu Nr. T2-226 „Dėl Dalyvavimo tarptautiniuose ir nacionaliniuose jaunimo renginiuose rėmimo tvarkos aprašo patvirtinimo“, ir jį išdėstyti nauja redakcija (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 28, prieš – 0, susilaiko – 0.

16. SVARSTYTA. Klaipėdos miesto savivaldybės tarybos 2020 m. sausio 30 d. sprendimo Nr. T2-24 „Dėl Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimo“ pakeitimas.

Pranešėja – A. Valadkienė, Jaunimo ir bendruomenių reikalų koordinavimo grupės   
jaunimo reikalų koordinatorė.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2020 m. sausio 30 d. sprendimo Nr. T2-24 „Dėl Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimo“ pakeitimo:

„1. Pakeisti Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašą, patvirtintą Klaipėdos miesto savivaldybės tarybos 2020 m. sausio 30 d. sprendimu Nr. T2-24 „Dėl Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimo“, ir jį išdėstyti nauja redakcija (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 27, prieš – 0, susilaiko – 0.

17. SVARSTYTA. Vidutinės kuro įsigijimo kainos patvirtinimas.

Pranešėja – A. Liesytė, Socialinės paramos skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl vidutinės kuro įsigijimo kainos patvirtinimo:

„1. Patvirtinti nuo 2022 m. spalio 1 d. vidutines kietojo ar kitokio kuro, kurio faktinės sąnaudos kiekvieną mėnesį nenustatomos, kainas (įskaitant PVM bei transportavimo išlaidas) būsto šildymo išlaidų ir karšto vandens išlaidų kompensacijoms, naudojant kietąjį ar kitokį kurą, apskaičiuoti:

1.1. vieno kubinio metro (kietmetrio) malkų kaina – 100 Eur;

1.2. vienos tonos medžio pjuvenų granulių kaina – 560 Eur;

1.3. vienos tonos medžio pjuvenų briketų kaina – 445 Eur;

1.4. kai būsto šildymui ir karšto vandens ruošimui naudojamas kitoks kuras, jo vidutinė kaina prilyginama vidutinei vieno kubinio metro (kietmetrio) malkų kainai – 100 Eur.

2. Nustatyti, kad šio sprendimo 1 punktu patvirtintos kainos taikomos apskaičiuojant būsto šildymo išlaidų ir karšto vandens ruošimo išlaidų kompensacijų dydį naudojantiems kietąjį ar kitokį kurą už 2022 m. spalio ir kitus mėnesius, bet ne ilgiau kaip iki 2023 m. rugsėjo 30 d.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 28, prieš – 0, susilaiko – 0.

18. SVARSTYTA. Savivaldybės būsto nuomos sąlygų pakeitimas.

Pranešėja – L. Murauskienė, Socialinio būsto skyriaus vedėja.

V. Grubliauskas informuoja, V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl savivaldybės būsto nuomos sąlygų pakeitimo:

„Pakeisti nuomos sąlygas nuo 2022 m. rugsėjo 1 d. S. Č., gyvenančiai Bandužių g. 11-(duomenys neskelbtini), Klaipėdoje, unikalus Nr. (duomenys neskelbtini), ir nuomoti būstą socialinio būsto nuomos sąlygomis.“.

BALSUOTA: už – 28, prieš – 0, susilaiko – 0.

19. SVARSTYTA. Turto perėmimas Klaipėdos miesto savivaldybės nuosavybėn.

Pranešėjas – E. Simokaitis, Turto valdymo skyriaus vedėjas.

V. Grubliauskas informuoja, kad sprendimo projektą svarstė ir jam pritarė be pastabų Miesto plėtros ir strateginio planavimo bei Miesto ūkio ir aplinkosaugos komitetai, Finansų ir ekonomikos komitetas sprendimo projektui pritarė su įpareigojimu – iki Tarybos posėdžio pateikti AB „Klaipėdos vanduo“ generalinio direktoriaus patvirtinimą dėl inžinerinių tinklų perdavimo Klaipėdos miesto savivaldybės nuosavybėn. Savivaldybės administracija pateikė prašomą informaciją.

NUSPRĘSTA. Pritarti sprendimo projektui. Priimti sprendimą dėl turto perėmimo Klaipėdos miesto savivaldybės nuosavybėn:

„1. Perimti neatlygintinai iš UAB „Gindana“ Klaipėdos miesto savivaldybės nuosavybėn inžinerinius tinklus Gindulių g., Klaipėda, nurodytus priede, kurių bendra įsigijimo vertė –   
93 400,00 Eur.

2. Įgalioti Klaipėdos miesto savivaldybės administracijos direktorių pasirašyti 1 punkte nurodyto turto dovanojimo sutartį.

3. Perduoti 1 punkte nurodytą turtą, perėmus jį Klaipėdos miesto savivaldybės nuosavybėn, patikėjimo teise valdyti Klaipėdos miesto savivaldybės administracijai.“.

BALSUOTA: už – 28, prieš – 0, susilaiko – 0.

20. SVARSTYTA. Sutikimas perimti valstybės turtą ir jo perdavimas valdyti, naudoti ir disponuoti patikėjimo teise.

Pranešėjas – E. Simokaitis, Turto valdymo skyriaus vedėjas.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos, Miesto plėtros ir strateginio planavimo bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise:

„1. Sutikti perimti Klaipėdos miesto savivaldybės nuosavybėn savarankiškosioms funkcijoms (šilumos ir geriamojo vandens tiekimo bei nuotekų surinkimo ir valymo organizavimas) įgyvendinti valstybei nuosavybės teise priklausantį ir šiuo metu akcinės bendrovės „LTG Infra“ patikėjimo teise valdomą turtą – buitinių nuotekų tinklus (unikalus numeris 4400-5859-7890, žymėjimas plane – 1-6, ilgis – 144,43 m), esančius Klaipėdoje, Nemuno gatvėje.

2. Perduoti sprendimo 1 punkte nurodytą turtą, jį perėmus Savivaldybės nuosavybėn, Klaipėdos miesto savivaldybės administracijai valdyti, naudoti ir disponuoti patikėjimo teise.

3. Pavesti Klaipėdos miesto savivaldybės administracijos direktoriui Savivaldybės vardu pasirašyti sprendimo 1 punkte nurodyto turto perdavimo ir priėmimo aktą.

4. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 27, prieš – 0, susilaiko – 0.

Pertrauka.

A. Vaitkus pasisako apie energetikos sektorių ištikusią krizę.

21. SVARSTYTA. Sutikimas perduoti savivaldybės turtą valstybės nuosavybėn.

Pranešėjas – E. Simokaitis, Turto valdymo skyriaus vedėjas, pristato sprendimo projektą.

V. Grubliauskas informuoja, kad sprendimo projektą svarstė ir jam pritarė Finansų ir ekonomikos bei Kultūros, švietimo ir sporto komitetai, Miesto plėtros ir strateginio planavimo komitetas – nepritarė.

G. Premeneckas, Lietuvos kariuomenės Klaipėdos įgulos vadas jūrų kapitonas, papildo sprendimo projekto pristatymą.

A. Velykienė pažymi, kad į Klaipėdos piliavietės teritorijos sutvarkymą miestas yra investavęs labai daug savo lėšų, kad išpirkti ir sutvarkyti teritoriją, atlikti archeologinius tyrimus, suprojektuoti. Sako, kad Miesto strateginiame plėtros plane šiame pastate suplanuota atkurti Vakarinę kurtiną ir įveiklinti esamą nenaudojamą pastatą, įkuriant jūrinės tematikos centą. Pritarimas pateiktam sprendimo projektui, reikštų, kad yra keičiamas plėtros planas ir Savivaldybė atsisako savo tikslų. Mano, kad Lietuvos kariuomenė galėjo pasirinkti kitoje vietoje jai tinkantį, kad ir Lietuvos turto banko sąraše šiandien esantį H. Manto g. 45 bibliotekos pastatą. Jį pasirinkusi ji daug greičiau būtų pasiekusi savo tikslų.

J. Simonavičiūtė sako, kad žemės priskyrimas turėjo būti pirmesnis, o tik vėliau priskirtam objektui turėjo būti turto atidavimas. Savivaldybė dar neturi kurtinos projekto, todėl kaip derės ji ir ramovė, neaišku. Teigia, kad Savivaldybės administracija nėra pasiruošusi tinkamai atiduoti objektą.

Informuoja, kad Miesto plėtros ir strateginio planavimo komitetas nepritarė šio objekto atidavimui, tačiau priėmė protokolinį pavedimą Savivaldybės administracijai 2023-2025 metų strateginiame plane numatyti priemonę – Vakarinės kurtinos atstatymas.

A. Vaitkus sako, kad ramovės atsiradimas šioje vietoje yra tinkamas ir neabejoja, kad kylančius klausimus spręsti su Lietuvos kariuomenės Karinių jūrų pajėgomis, nebus sudėtinga. Pritars sprendimo projektui.

N. Puteikienė sako, kad ne Savivaldybės kompetencija spręsti, koks bus kurtinos santykis su ramovės pastatu, nes bus pasiūlyti architektūriniai sprendimai ir architektai ras tinkamus sprendimus kaip įgyvendinti abu pastatus. Savivaldybė turėtų pasiruošti ir perduoti tinkamai pastatą. Pritars sprendimo projektui.

K. Bagdonas sako, kad planus galima ir reikia keisti. Siūlo morališkai palaikyti kariškius ir pritarti sprendimo projektui.

A. Kaveckis sako, kad pastatas griūva, piliavietėje atsirastų pasididžiavimo vertas objektas, be to, savivaldybė sutaupytų savo lėšas.

A. Barbšys sako, kad ramovės yra atviros visuomenei. Pastato antrame aukšte galėtų būti įsteigtas kultūros ir renginių centras. Mano, kad vieta yra tinkama karininkų ramovei.

V. Grubliauskas sako, kad šiandien pradedamas pirmas žingsnis ilgame procese ir siūlo jam pritarti, juolab, kad kituose etapuose savivaldybė ir kariuomenė bus lygiavertės diskusijoms, sudarant sutartį.

E. Mantulova pristato Tėvynės sąjungos – Lietuvos krikščionių demokratų frakcijos ir frakcijos „Vardan Klaipėdos“ siūlomą protokolinį pavedimą:

„Įpareigoti Savivaldybės administraciją, išduodant projektavimo sąlygas gamybinio pastato Priešpilio g. 2, Klaipėdoje (unikalus Nr. 2194-6001-1014) rekonstrukcijai ar kapitaliniam remontui, numatyti sąlygą skelbti architektūrinį konkursą ir jo techninėje užduotyje kelti sąlygą įvertinti įtaką Klaipėdos miesto strateginiam ateities projektui – piliavietės kurtinos atstatymui.“.

V. Grubliauskas siūlo pirmiausia balsuoti dėl sprendimo priėmimo, po to, dėl protokolinio pavedimo.

V. Grubliausko siūlymu, bendru sutarimu, Miesto plėtros ir strateginio planavimo komiteto pavedimui pritarta.

R. Taraškevičius nepritaria frakcijų siūlomam protokoliniam pavedimui, nes jam pritarus, atsiras papildomi sunkumai Lietuvos kariuomenei įgyvendinti projektą.

A. Petraitis sako, kad piliavietės objektas atiduodamas kitam savininkui, todėl kai bus vykdomi kurtinos atstatymo darbai, naujasis savininkas galės reikšti savo norus. Protokolinis pavedimas įvestų kažkiek kontrolės, kad Savivaldybė galėtų susiprojektuoti kurtiną tam santykiui su pastatu, kuris yra naudingiausias miestui.

A. Barbšys išsako savo nuomonę, kad nepritaria architektūrinio konkurso skelbimui.

V. Grubliauskas siūlo apsispręsti dėl Tėvynės sąjungos – Lietuvos krikščionių demokratų frakcijos ir frakcijos „Vardan Klaipėdos“ siūlomo protokolinio pavedimo. Balsavimu (už – 9 , prieš – 7, susilaiko – 9) nepritarta siūlomam protokoliniam pavedimui.

NUSPRĘSTA. Pritarti sprendimo projektui. Priimti sprendimą dėl sutikimo perduoti savivaldybės turtą valstybės nuosavybėn:

„1. Perduoti Klaipėdos miesto savivaldybei nuosavybės teise priklausantį ir Klaipėdos miesto savivaldybės Mažosios Lietuvos istorijos muziejaus patikėjimo teise valdomą pastatą – gamybinį pastatą Priešpilio g. 2, Klaipėdoje (unikalus Nr. 2194-6001-1014, bendras plotas – 954,32 kv. m., žymėjimas – 19P2p, pradinė vertė – 5 866,26 Eur, likutinė vertė 2022 m. rugsėjo 31 d. – 5 866,26 Eur), valdyti, naudoti ir disponuoti patikėjimo teise Klaipėdos miesto savivaldybės administracijai.

2. Sutikti perduoti valstybės nuosavybėn Klaipėdos miesto savivaldybei nuosavybės teise priklausantį pastatą – gamybinį pastatą Priešpilio g. 2, Klaipėdoje (unikalus Nr. 2194-6001-1014, bendras plotas – 954,32 kv. m., žymėjimas – 19P2p, pradinė vertė – 5 866,26 Eur, likutinė vertė 2022 m. rugsėjo 31 d. – 5 866,26 Eur).

3. Įgalioti Klaipėdos miesto savivaldybės administracijos direktorių Savivaldybės vardu pasirašyti sprendimo 2 punkte nurodyto turto priėmimo ir perdavimo aktą.

4. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 21 , prieš – 0, susilaiko – 3.

22. SVARSTYTA. Savivaldybės būstų ir pagalbinio ūkio paskirties ūkinio pastato dalies pardavimas.

Pranešėjas – E. Simokaitis, Turto valdymo skyriaus vedėjas.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl savivaldybės būstų ir pagalbinio ūkio paskirties ūkinio pastato dalies pardavimo:

„1. Perimti neatlygintinai iš UAB „Gindana“ Klaipėdos miesto savivaldybės nuosavybėn inžinerinius tinklus Gindulių g., Klaipėda, nurodytus priede, kurių bendra įsigijimo vertė   
– 93 400,00 Eur.

2. Įgalioti Klaipėdos miesto savivaldybės administracijos direktorių pasirašyti 1 punkte nurodyto turto dovanojimo sutartį.

3. Perduoti 1 punkte nurodytą turtą, perėmus jį Klaipėdos miesto savivaldybės nuosavybėn, patikėjimo teise valdyti Klaipėdos miesto savivaldybės administracijai.“.

BALSUOTA: už – 23, prieš – 0, susilaiko – 0.

V. Grubliauskas informuoja, jog yra gautas E. Mantulovės raštiškas pranešimas, jog ji nusišalina nuo sprendimo projekto „Dėl turto perdavimas pagal turto patikėjimo sutartį “ svarstymo ir priėmimo klausimų. V. Grubliausko siūlymu, bendru sutarimu, pritarta E. Mantuvolės nusišalinimui.

23. SVARSTYTA. Turto perdavimas pagal turto patikėjimo sutartį.

Pranešėjas – E. Simokaitis, Turto valdymo skyriaus vedėjas.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl turto perdavimo pagal turto patikėjimo sutartį:

„1. Perduoti 5 metams, bet ne ilgiau nei yra galiojančios valymo paslaugų sutartys, UAB „Klaipėdos autobusų parkas“ valdyti ir naudoti patikėjimo teise pagal turto patikėjimo sutartį Klaipėdos miesto savivaldybei nuosavybės teise priklausančias kelių, gatvių, šaligatvių, dviračių ir pėsčiųjų takų valymo mašinas (priedas).

2. Pritarti Turto patikėjimo sutarties projektui (pridedama).

3. Įgalioti Klaipėdos miesto savivaldybės administracijos direktorių pasirašyti sprendimo 2 punkte nurodyto Turto patikėjimo sutartį bei perdavimo ir priėmimo aktą.

4. Nustatyti, kad sprendimo 1 punkte nurodytos mašinos pagal Turto patikėjimo sutartį perduodamos pasibaigus šiuo metu galiojančioms Turto patikėjimo sutartims dėl valymo mašinų perdavimo.

5. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 23, prieš – 0, susilaiko – 0.

24. SVARSTYTA. Klaipėdos miesto savivaldybės tarybos 2020 m. balandžio 9 d. sprendimo Nr. T2-54 „Dėl Klaipėdos miesto savivaldybės materialiojo turto nuomos tvarkos aprašo patvirtinimo“ pakeitimas.

Pranešėjas – E. Simokaitis, Turto valdymo skyriaus vedėjas, pristato sprendimo projektą.

V. Grubliauskas informuoja, kad sprendimo projektą svarstė ir jam pritarė be pastabų Kultūros, švietimo ir sporto komitetas, Savivaldybės administracija pateikė siūlymą dėl projekto koregavimo.

E. Simokaitis siūlo papildyti tvarkos aprašą nauju 2 punktu: „2. Nustatyti, kad 1 punkte nurodyti Klaipėdos miesto savivaldybės materialiojo turto nuomos tvarkos aprašo pakeitimai galioja ir nuomos sutartims, sudarytoms iki šio sprendimo įsigaliojimo.“, ir buvusį 2 punktą laikyti 3 punktu.

V. Grubliausko siūlymu, bendru sutarimu, pritarta siūlomam protokoliniam pavedimui.

NUSPRĘSTA. Pritarti sprendimo projektui (su pakeitimu). Priimti sprendimą dėl: Klaipėdos miesto savivaldybės tarybos 2020 m. balandžio 9 d. sprendimo Nr. T2 54 „Dėl Klaipėdos miesto savivaldybės materialiojo turto nuomos tvarkos aprašo patvirtinimo“ pakeitimo

„1. Pakeisti Klaipėdos miesto savivaldybės materialiojo turto nuomos tvarkos aprašą, patvirtintą Klaipėdos miesto savivaldybės tarybos 2020 m. balandžio 9 d. sprendimu Nr. T2 54 „Dėl Klaipėdos miesto savivaldybės materialiojo turto nuomos tvarkos aprašo patvirtinimo“:

1.1. pakeisti 63 punktą ir jį išdėstyti taip:

„63. Jeigu maitinimo organizavimo Savivaldybės bendrojo ugdymo mokyklose ir ikimokyklinio ugdymo įstaigose konkursui, vykdomam Lietuvos Respublikos viešųjų pirkimų įstatymo nustatyta tvarka, įgyvendinti reikalingas Savivaldybei nuosavybės teise priklausantis turtas, kurį patikėjimo teise valdo Savivaldybės biudžetinės įstaigos, ir tai numato konkurso sąlygos, maitinimo paslaugos teikimo laikotarpiui turtas išnuomojamas be konkurso. Nuomojant turtą maitinimo organizavimo paslaugai Savivaldybės bendrojo ugdymo mokyklose ir ikimokyklinio ugdymo įstaigose teikti nuomos mokestis nustatomas 1 Eur už visą nuomojamą plotą per mėnesį. Turto nuomos sąlygos nurodomos maitinimo organizavimo konkurso sąlygose. Nuomojant turtą maitinimo paslaugai teikti taikomos Tvarkos aprašo 6–10, 44–52 punktų nuostatos.“;

1.2. pakeisti 64 punktą ir jį išdėstyti taip:

„64. Jeigu nuomininkas, teikiantis maitinimo organizavimo paslaugas bendrojo ugdymo mokyklose ir ikimokyklinio ugdymo įstaigose, nesinaudoja išsinuomotu turtu moksleivių atostogų metu, nuomos sutartis nuomotojo sprendimu (įsakymu) sustabdoma moksleivių atostogų laikotarpiui. Nuomininkas bendrojo ugdymo mokyklos ar ikimokyklinio ugdymo įstaigos vadovui turi pateikti prašymą dėl nuomos sutarties sustabdymo moksleivių atostogų laikotarpiui. Sprendimą (įsakymą) dėl nuomos sutarties sustabdymo priima bendrojo ugdymo mokyklų ir ikimokyklinio ugdymo įstaigų vadovai. Tarpusavio susitarimą ir aktą su nuomininku pasirašo Savivaldybės bendrojo ugdymo mokyklų ir ikimokyklinio ugdymo įstaigų vadovai ar jų įgalioti asmenys. Akte turi būti nurodytas nuomos sutarties sustabdymo laikotarpis ir užfiksuoti kontrolinių elektros ir vandens skaitiklių rodmenys.“

2. Nustatyti, kad 1 punkte nurodyti Klaipėdos miesto savivaldybės materialiojo turto nuomos tvarkos aprašo pakeitimai galioja ir nuomos sutartims, sudarytoms iki šio sprendimo įsigaliojimo.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 22, prieš – 0, susilaiko – 1.

25. SVARSTYTA. Turto perdavimas valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms.

Pranešėjas – E. Simokaitis, Turto valdymo skyriaus vedėjas, pristato sprendimo projektą.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai, Savivaldybės administracija pateikė siūlymą dėl sprendimo projekto koregavimo.

E. Simokaitis aiškina, kad 2022-09-09 Savivaldybės administracija gavo raštą iš   
BĮ Klaipėdos miesto šeimos ir vaiko gerovės centro su prašymu neskirti 2022 m. liepos mėn. prašytų patalpų, adresu Taikos pr. 68, Klaipėda, dėl netinkamo patekimo į patalpas, todėl prašo leisti pakeisti sprendimo projektą:

„1. panaikinti Sprendimo projekto 1 punktą, 2, 3, 4, 5 ir 6 punktus laikyti atitinkamai 1, 2, 3, 4 ir 5 punktais;

2. panaikinti 1 priedą, 2 ir 3 priedus laikyti atitinkamai 1, ir 2 priedais.“.

V. Grubliausko siūlymu, bendru sutarimu, pritarta siūlomam pakeitimui.

NUSPRĘSTA. Pritarti sprendimo projektui (su pakeitimu). Priimti sprendimą dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms:

„1. Pakeisti Klaipėdos miesto savivaldybės tarybos 2022 m. vasario 17 d. sprendimą Nr. T2 21 „Dėl priešmokyklinio ugdymo grupių skaičiaus ir priešmokyklinio ugdymo organizavimo modelių savivaldybės švietimo įstaigose 2022–2023 mokslo metams nustatymo“ ir priedą išdėstyti nauja redakcija (pridedama).

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 22, prieš – 0, susilaiko – 1.

26. SVARSTYTA. Klaipėdos miesto savivaldybės tarybos 2019 m. gegužės 30 d. sprendimo Nr. T2-142 „Dėl Klaipėdos miesto savivaldybės tarybos veiklos reglamento komisijos sudarymo“ pakeitimas.

Pranešėjas – M. Vitkus, savivaldybės mero ir tarybos sekretorius, aiškina, kad sprendimo projektas parengtas, atsižvelgiant į Klaipėdos miesto savivaldybės tarybos komitetuose išsakytus siūlymus įtraukti į Klaipėdos miesto savivaldybės tarybos veiklos reglamento komisiją frakcijų didesnį atstovų skaičių, ruošiantis intensyviam šios komisijos darbui rengiant naują Klaipėdos miesto savivaldybės tarybos veiklos reglamentą. Gautas Klaipėdos miesto savivaldybės tarybos demokratų frakcijos „Vardan Klaipėdos“ frakcijos raštas, kad į komisiją deleguoja frakcijos narį Artūrą Razbadauską.

J. Simonavičiūtė pagarsina savo pareiškimą, kuriuo prašo išbraukti ją iš Klaipėdos miesto savivaldybės tarybos reglamento komisijos sudėties, nes ji neatstovauju jokiai politinei partijai. Teigia, kad užleidžia vietą tiems, kurie turi frakcijas ir turi dirbti šioje komisijoje. Prašo pritarti prašymui ir papildyti sprendimo projektą.

V. Grubliauskas siūlo šiandien pritarti pateiktam sprendimo projektui, o J. Simonavičiūtės prašymo klausimą spręsti kitame Tarybos posėdyje, parengus naują sprendimo projektą dėl komisijos sudėties pakeitimo.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2019 m. gegužės 30 d. sprendimo Nr. T2-142 „Dėl Klaipėdos miesto savivaldybės tarybos veiklos reglamento komisijos sudarymo“ pakeitimo:

„1. Pakeisti Klaipėdos miesto savivaldybės tarybos 2019 m. gegužės 30 d. sprendimą Nr. T2 142 „Dėl Klaipėdos miesto savivaldybės tarybos veiklos reglamento komisijos sudarymo“ ir 1 punktą išdėstyti taip:

„1. Sudaryti savo įgaliojimų laikui šios sudėties 7 narių Klaipėdos miesto savivaldybės tarybos veiklos reglamento komisiją:

1.1. Arvydas Cesiulis, Klaipėdos miesto savivaldybės tarybos narys;

1.2. Rimantas Didžiokas, Klaipėdos miesto savivaldybės tarybos narys;

1.3. Nina Puteikienė, Klaipėdos miesto savivaldybės tarybos narė;

1.4. Artūras Razbadauskas, Klaipėdos miesto savivaldybės tarybos narys;

1.5. Judita Simonavičiūtė, Klaipėdos miesto savivaldybės tarybos narė;

1.6. Alina Velykienė, Klaipėdos miesto savivaldybės tarybos narė;

1.7. Modestas Vitkus, Klaipėdos miesto savivaldybės tarybos ir mero sekretorius.“

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 23, prieš – 0, susilaiko – 0.

V. Grubliauskas informuoja, jog yra gauti V. Dambrausko ir A. Tumos raštiški pranešimai, jog jie nusišalina nuo alternatyvių sprendimų projektų „Dėl sutikimo priimti dovanojamą viešosios įstaigos Neptūno krepšinio klubo dalininkų kapitalo dalį savivaldybės nuosavybėn“ svarstymo ir priėmimo klausimų. V. Grubliausko siūlymu, bendru sutarimu, pritarta V. Dambrausko ir A. Tumos nusišalinimams.

27. SVARSTYTA. Sutikimas priimti dovanojamą viešosios įstaigos Neptūno krepšinio klubo dalininkų kapitalo dalį savivaldybės nuosavybėn.

Pranešėjas – E. Simokaitis, Turto valdymo skyriaus vedėjas, pristato du alternatyvius sprendimų projektus (T1-204, T1-205).

A. Kaveckis informuoja, kad Finansų ir ekonomikos komitetas pritarė sprendimo projektui dėl viešosios įstaigos Neptūno krepšinio klubo dalininkų kapitalo 9/20 dalies perėmimo.

N. Puteikienė sako, kad Kultūros, švietimo ir sporto komitetas nutarė atidėti sprendimo projekto svarstymą, siūlant Savivaldybės administracijai skelbti Klaipėdos miesto gyventojų apklausą dėl kontrolinio paketo dalies perėmimo Savivaldybės nuosavybėn, ir tik tada priimti sprendimą.

V. Grubliauskas siūlo apsispręsti dėl Kultūros, švietimo ir sporto komiteto siūlymo atidėti klausimo svarstymą. Balsavimu (už – 2, prieš – 11, susilaiko – 5) nepritarta siūlymui. N. Puteikienė praneša, kad pritaria komiteto siūlymui.

S. Ambrazevičius, VšĮ „Neptūno Krepšinio Klubas“ atstovas, papildo sprendimo projekto pristatymą.

V. Grubliauskas siūlo apsispręsti, kurį alternatyvų sprendimo projektą Taryba toliau nagrinės. Balsuojantys už – pritartų viešosios įstaigos Neptūno krepšinio klubo dalininkų kapitalo 1/20 dalies perėmimo alternatyvos nagrinėjimui, prieš – viešosios įstaigos Neptūno krepšinio klubo dalininkų kapitalo 9/20 dalių perėmimo alternatyvos nagrinėjimui.

Balsavimu (už – 1, prieš – 17, susilaiko – 1) nepritarta viešosios įstaigos Neptūno krepšinio klubo dalininkų kapitalo 1/20 dalies perėmimo alternatyvos nagrinėjimui, pritarta viešosios įstaigos Neptūno krepšinio klubo dalininkų kapitalo 9/20 dalių perėmimo alternatyvai.

V. Grubliauskas siūlo pirmiausia balsuoti dėl sprendimo priėmimo, po to, dėl V. Didžioko pateikto protokolinio pavedimo.

V. Grubliauskas siūlo balsuoti dėl viešosios įstaigos Neptūno krepšinio klubo dalininkų kapitalo 9/20 dalių perėmimo. Balsavimu (už – 18, prieš – 0, susilaiko – 3) pritarta viešosios įstaigos Neptūno krepšinio klubo dalininkų kapitalo 9/20 dalių perėmimui.

NUSPRĘSTA.

27.1. Pritarti sprendimo projektui. Priimti sprendimą dėl sutikimo priimti dovanojamą viešosios įstaigos Neptūno krepšinio klubo dalininkų kapitalo dalį savivaldybės nuosavybėn:

„1. Sutikti priimti Klaipėdos miesto savivaldybės nuosavybėn viešosios įstaigos Neptūno krepšinio klubo (juridinio asmens kodas 141810521, buveinės adresas: Taikos pr. 61A, Klaipėda) dovanojamą šios įstaigos dalininkų kapitalo 9/20 dalis.

2. Įgalioti Klaipėdos miesto savivaldybės administracijos direktorių sudaryti dovanojimo sutartį ir atlikti visus reikalingus veiksmus dovanai priimti.“.

BALSUOTA: už – 18, prieš – 0, susilaiko – 3.

27.2. Priimti protokolinį pavedimą:

„1. Įpareigoti Savivaldybės administraciją, tapus viešosios įstaigos „Neptūno krepšinio klubas“ dalininke, iki 2022 m. gruodžio 15 d. parengti ir visuotiniame klubo dalininkų susirinkime patvirtinti klubo trijų metų veiklos planą, nurodant konkrečius klubui keliamus tikslus ir uždavinius, priemones tikslams pasiekti, kiekybinius ir kokybinius rodiklius planuotų pasiekti tikslų įvertinimui.

2. Įpareigoti Savivaldybės administraciją, tapus viešosios įstaigos „Neptūno krepšinio klubas“ dalininke, iki 2022 m. spalio 31 d. inicijuoti įstaigos įstatų pakeitimus, numatant kolegialaus valdymo organo – valdybos sudarymą, jos sudarymo principus ir kompetenciją.

3. Supažindinti su patvirtintu veiklos planu ir nauja įstaigos įstatų redakcija Tarybos narius ir Klaipėdos miesto bendruomenę.“.

BALSUOTA: už – 13, prieš – 1, susilaiko – 6.

Posėdžio pabaiga – 16.00 val.

Savivaldybės meras Vytautas Grubliauskas

Savivaldybės mero pavaduotojas Arūnas Barbšys

Savivaldybės tarybos ir mero sekretorius Modestas Vitkus

V. Palaimienė,

2022-09-26